
ΟυΓΙΠοάοΧγ ννας ἴμπε Εγςί (Πηϊςτί8η αοοῖϊτίηε ἴμπαϊ, αμς ἴο Ιῖς ροορΓαρῄῃἰσα| ρΓοχἰπτΙϊγ, {Γοπι ἴΠς ν6ιγ 
ΡορἱπηπίΠπρ ννας εοπ{γοπίθα νΝΠΠ ἴπε Ποθνν Γαἵῃ οαἱἱθά Ι5ίαΠΙι, ἂς Ν/6ΙΙ ας ννίϊη ἴῖς οχραηςσϊοηϊἰςί 
ϊθηαθησίας. Της αἰἴτιγμάς οἳ ἴπε ΟΓΙΠοαοχ ἴονναΓάας |5]αΠῃ Πας ποῖ αἰναγς Ώ6εη ἴῃθ 5αΠΠ6. Αἱ Πγςί 
ἴπευ ἴγίθα ἴο ροαῖ ἴο ΚΠονν ἴῖ απ ἵο αΡΡρΓΟαςΠ ἰῖ νι τηἰη ἴῃς {ΓγαπιθννοΓΚκ οἱ α "ἴΠδοιορίσα[ αἰαίορια", 
ΝΝΠΙΟΠ ννας οὔθη ρΓοςθἰγ1ϊζίΠΡ, ννηίιε Ιαΐθι ΤΠ6γ 5ἴοοά περαϊίνθαιγ αραἰησῖ ἴῖ ας αα[επάσις, 
θςρεςσἰαΙ[γ ννπεη ἴῖ ννας γαορΓεςεπίθα ΟΥ ἴπα ΤωΓΚς. ΙΠ ἴπε |α5ὶ οΘηϊΓΥ, ἴπα (ΠιγοΠ'ς αἰτμας Πας 
εΠαηρθα αΡαίΠ αΠά Ι5ίαΠπι Πᾶς Ώθθη αΡΡΓΟΔΕΠΕά ἵπΠγομρῃ α ΠἹοΓςθ ορ6η αἰαίορις απά πιωµῖιμαι 
υπαειςίαπαἴηβ, οη ἴῃΠθ Ρασίς οἱ ἴῃε Ιορίς ἴμαϊ αεαμαἰπίαηοθ αΠά ΑΡΡΓΟΔΚΠ αἰνναγς 5οΏ 6η Ποραϊϊνα 
αἴϊιίμσες. 


Η Ορθοδοξία ήταν το πρὠτο χριστιανικό δόγµα που λόγω γεωγραφικής εγγύτητας σχεδόν 
εξαρχής βρέθηκε αντιμέτωπο µε την νέα πίστη που ονομαζόταν Ισλάμ, καθώς και µε τις 
επεκτατικές τάσεις του. Η στάση των Ορθοδόξων έναντι του Ισλάμ δεν ήταν πάντοτε η ίδια. 
Στην αρχή προσπάθησαν να το γνωρίσουν και να το προσεγγίσουν µέσα στα πλαίσια κάποιου 
«θεολογικού διαλόγου», που συχνά είχε προσηλυτιστικό χαρακτήρα, ενώ αργότερα στάθηκαν 
αρνητικά απέναντί του ὡς αμυνόμενοι, ιδίως όταν αυτό εκπροσωπήθηκε από τους Τούρκους. 
Τον αιώνα που πέρασε, η στάση της Εκκλησίας άλλαξε και πάλι και το Ισλάμ προσεγγίσθηκε 
µέσα από έναν πιο «ανοιχτό» νέο «διάλογο αγάπης» και αλληλοκατανόησης, στη βάση της 
λογικής ότι πάντοτε η γνωριμία και η προσέγγιση αμβλύνει τις αντιθέσεις. 


Στην ιστορία των σχέσεων μεταξύ της ορθόδοξης εκκλησίας και του Ισλάμ διακρίνουµε δύο 
µεγάλες περιόδους: α) απὀ την εμφάνιση του Ισλάμ και έως την κατάρρευση της 
Κωνσταντινούπολης (1453) και β) από αυτό το θλιβερό για τον Ελληνισμό συμβάν έως σήµερα. 
Στην πρώτη περίοδο διακρίνονται οι προσπάθειες που έκαναν οι Βυζαντινοί για να γνωρίσουν 
το Ισλάμ ως θρησκεία και να τα βρούνε µαζί του, προκειµένου να εξοµαλυνθεί η δύσκολη 
κατάσταση στην οποία ευρίσκονταν οι ορθόδοξοι χριστιανοί που είχαν περιέλθει υπό την 
αραβικἠ-μουσουλμανική κυριαρχία πρώτα και κατόπιν την οθωμανική. Αυτές οι προσπάθειες 
κορυφώθηκαν µε τη διενέργεια ενός διαλόγου μεταξύ των ορθοδόξων και των μουσουλμάνων 
ακριβώς πάνω σε δογματικά θέµατα. Στη δεύτερη περίοδο, ωστόσο, η ορθόδοξη εκκλησία 
ασχολήθηκε κυρίως µε την υπεράσπιση των πιστών της έναντι του κινδύνου εξισλαμισμού, 
συχνά βίαιου και υποκινούµενου. 


Η Ορθόδοξη Εκκλησία καιτο Ισλάμ µέχριτο 1953 

Η πρὠτη γνωριμία της Ορθόδοξης Εκκλησίας µε το Ισλάμ πραγματοποιήθηκε μερικούς αιώνες 
πριν απὀ την πτώση της Κωνσταντινούπολης και ήταν κατ’ αρχάς πολύ αρνητική, αφού έγινε 
µέσω του περάσματος στην αραβική-μουσουλμανική κυριαρχία ορισμένων εκτεταμένων 
εδαφών της Μέσης Ανατολής, της Βορείου Αφρικής καθώς και της Μικράς Ασίας. Οι αραβικές 
κατακτήσεις απέσπασαν βιαίως απὀ την Ορθόδοξη Εκκλησία εκτεταμένες επαρχίες και 

μητροπόλεις µε πολυάριθμους πιστούς μεταξύ των οποίων πολλοί δἐχθηκαν μαρτυρικό θάνατο 
για την πίστη τους. Τα πρώτα συγκεκριµένα στοιχεία για το Ισλάμ τέθηκαν στη διάθεση της 
Ορθόδοξης Εκκλησίας απὀ τον ἁγιο Ιωάννη τον Δαμασκηνό, τον 8ο αιώνα. Σε αυτά 
προστέθηκαν και πολλά άλλα τα οποία προήλθαν απὀ εκκλησιαστικές, πολιτιστικές και 
διπλωματικές πηγές όπως µας αποδεικνύουν οἱ πιο πρόσφατες έρευνες πάνω στις σχέσεις 
μεταξύ χριστιανισμού και ισλαμισμού. 


Συγγραφείς όπως ο Βαρθολομαίος Εδέσσης, ο Νικήτας Βυζαντινός, ο Ευθύμιος Ζυγαβινός, ο 
Νικήτας Ακομινάτος και αυτοκράτορες όπως ο Μανουήλ Α΄ Κομνηνός (1143-1180), ο Ιωάννης 
ΣΤ’ Καντακουζηνός (134/-1355) και ο Μανουήλ Β΄ Παλαιολόγος (1391-1425) ασχολήθηκαν 
προσωπικά µε τις σχέσεις μεταξύ Χριστιανισμού και Ισλάμ. Εκτός αυτών ο ἁγιος Γρηγόριος ο 
Παλαμάς περιέγραψε τη συμπεριφορά των μουσουλμάνων απέναντί του, όταν βρέθηκε 
αιχμάλωτος στα χέριατους. Όλοι αυτοί οι συγγραφείς ανήκουν στην περίοδο που γεννήθηκε ο 
χριστιανό-ισλαμικός διάλογος, περίοδος η οποία συνέπιπτε και µε την άνοδο της δύναμης των 
ισλαμιστὠν Σελτζούκων και κατόπιν Οθωμανών Τούρκων. Το ύφος και η γλὠσσα των 
συγγραμμάτων τους ποικίλει αναλόγως µε την γλαφυρότητα της προσωπικής σκέψης του 
καθενός, ενώ κινούνται πάντοτε στα πλαίσια µιας θεμελιώδους διδασκαλίας της Ορθοδοξίας 
αναφορικά µε τους ετεροδόξους, επαναλαμβάνοντας απὀ καιρού εις καιρόὀν την 
προσηλυτιστική και απολογητική προσπάθεια του αγίου Ιουστίνου, Φιλοσόφου και μάρτυρος, 
από τον «Διάλογο µε τον Τρύφωνα τον Ιουδαίο», µόνο που αυτή την φορά απευθύνονταν όχι 
στους πιστούς του μωσαϊκού Νόμου αλλά στο Ισλάμ. Ο διάλογος αυτός, ωστόσο, παρόλα τα 
µειονεκτήµατά του, ήταν πολύ πιο χρήσιμος απὀ τις επιβλαβείς, δυτικής προέλευσης και 
έμπνευσης, σταυροφορίες, οι οποίες ξεκίνησαν για να πλήξουν το Ισλάμ και τελικά ἐπληξαν 
σχεδόν ανεπανόρθωτα τον ορθόδοξο ανατολικό χριστιανισμό. 


Σε ό,τι αφορά στη μουσουλμανική πλευρά, αυτή διέθετε µια σειρά απὀ κορανικά εδάφια, τα 
οποία αναφέρονταν στους Χριστιανούς. Έτσι τα πρώιμα κείµενα, όπως είναι οι σούρα, 2, 
στιχ.62, σούρα 5 στἰχ. 69 και σούρα 22 στιχ. 17, μνημονεύουν µεν τους χριστιανούς, αλλά στην 
συνέχεια επικρίνεται η χριστιανική πίστη στο πρόσωπου του Ιησού Χριστού ὡς Υιού του Θεού 
(σούρα 9, στιχ., 30) καθώς και το δόγµα της Αγίας Τριάδος (σούρα 4, στιχ., 17 και σούρα 5, 
στιχ., 73). Παρόμοια µε τους Ιουδαίους και τους Ζωροάστρες, οι Χριστιανοί ονομάζονται στο 
Κοράνι ὡς «Λαός της Βίβλου». (εΠ|-α|-ΚΙἴ8ϱ) Σύµφωνα πάντα µε το ιερό βιβλίο των 
Μουσουλμάνων, τους Χριστιανούς θα τους τιμωρήσει ο Αλλάχ για την «λανθασμένη» πίστη 
τους. (σούρα 2, στιχ. 111, 114, 135, 140, σούρα 9, στιχ., 29 και σούρα 11, στιχ., 18). Η ανάμιξη 
των Μουσουλμάνων µετους χριστιανούς απαγορεύεται στην σούρα 5 στιχ., 21 ενώ η αντιζηλία 
μεταξύ Χριστιανών και Εβραίων υπονοείται ἐκδηλα στην σούρα 2, στιχ., 113. 


Την εποχή του Μωάμεθ ήταν Φιλικές οι σχέσεις μεταξύ χριστιανών και μουσουλμάνων, ενώ ο 
ίδιος ο προφήτης Φαίνεται ότι δεν είχε σκοπό να τους εξισλαμµίσει αλλά να τους καταστήσει 
Φόρου υποτελείς προκειµένου να τους ταπεινώσει για την «λανθασμένη» πίστη τους (1):. Οι 
μεταξύ τους σχέσεις όµως µε τον καιρό μετατράπηκαν σε εχθρικές, κυρίως αφότου οι 
μουσουλμάνοι άρχισαν να αποκτούν δύναμη και να εποφθαλμιούν εδάφη της Βυζαντινής 
Αυτοκρατορίας, µε την οποία σύντομα μάλιστα ήρθαν σε ρήξη. Η πρὠτη µεγάλη ένοπλη ρήξη 
µε τα αυτοκρατορικά στρατεύματα έγινε το 629, όταν περίπου τρεις χιλιάδες μουσουλμάνοι 
πολεμιστές υπό την ηγεσία νεοπροσύλητων, και ως εκ τούτου πολύ ενθουσιωδών αρχηγών, 
όπως ο Αμπντάλλα-μπέν-Ραουάχα, καταδιώκοντας τους ακρίτες βεδουίνους των Βυζαντινών 


Ἰ Νομικός, Χ.Α.,Οι Άραθες, Το Ισλάμ, Οι κατακτήσεις, 82 

εισήλθαν και κατέλαβαν περιοχές της Υπεριορδανίας. Τα βασιλικά στρατεύματα αποτελούμενα 
από διακόσιες χιλιάδες άνδρες και έχοντας ως επικεφαλή τον ίδιο τον αυτοκράτορα Ηράκλειτο 
έτυχε τότε να βρίσκονται στην Συρία. Το γεγονός δεν πτόησε τους ενθουσιώδεις 
μουσουλμάνους που προέλασαν ακάθεκτοι στα υψίπεδα του Μοάβ εναντίον των 
αυτοκρατορικών στρατευμάτων τα οποία, υπό την ηγεσία του στρατηγού Θεοδώρου Βικαρίου, 
συνέτριψαν τους πιστούς του Μωάμεθ στους βυζαντινούς Μοθούς, τη σηµερινή πεδιάδα της 
Μούτα. Στην πρὠτη τους αναμέτρηση µε τον βυζαντινό τακτικό στρατό οι μουσουλμάνοι 
Άραβες υπέστησαν πανωλεθρία, οι αρχηγοί τους έπεσαν νεκροί και ο Χάλιδ-μπεν-ελ-Ουαλίδ΄ 
μπόρεσε να συγκεντρώσει μόλις µερικές εκατοντάδες επιβιώσαντες Και να τους οδηγήσει 
ηττημένους πίσω στην Μεδίνα. 


Τότε οι Χριστιανοί που ζούσαν μαζί τους δεν τους συμπαραστάθηκαν στους πολέμους τους 
εναντίον της Αυτοκρατορίας, µε αποτέλεσµα οι σχέσεις τους να επιδεινωθούν. Οι Χριστιανοί 
άρχισαν πλέον να γίνονται μόλις και µετά βίας «ανεκτοί» και υπό τον όρο πάντοτε ότι θα 
πλήρωναν Φόρο στους Μουσουλμάνους. (σούρα 9, στιχ., 29) Επιπλέον εξέπεσαν απὀ την θέση 
τους ὡς «λαός της Βίβλου» και έπαψαν να προστατεύονται απὀ τον ισλαμικό νόµο, την 
«σαρία». Σε γενικές γραµµές υπήρχαν οχτώ λόγοι µε τους οποίους ο Χριστιανός θα μπορούσε 
να τιμωρηθεί µε την θανατική ποινή απὀ τους Μουσουλμάνους και συγκεκριµένα: η 
συγκατάθεση του Χριστιανού να πολεμήσει εναντίον των Μουσουλμάνων, η συνεύρεση του µε 
µια Μουσουλμµάνα γυναίκα, η πρόθεση και η επιδίωξη να συνάψει γάμο µε µια Μουσουλµάνα, 
η αποδεδειγµένη πρόθεση του να µεταστρέψει Μουσουλµάνο στον Χριστιανισμό, η ληστεία 
που θα διέπραττε σε βάρος κάποιου Μουσουλµάνου, η κατασκοπία προς χάρη των «απίστων», 
η χρησιμοποίηση του ως οδηγού απὀ τις στρατιές των «απίστων» Και το τελευταίο και πιο 
σοβαρό, η δολοφονία εκ µέρουςτου ενός Μουσουλµάνου. 


Με την πάροδο των αιώνων το Ισλάμ ενδυνάµωνε ὀόλο Και περισσότερο ενώ αντιθέτως η 
βυζαντινή αυτοκρατορία έχανε συνεχώς εδάφη και ισχύ µε αποτέλεσµα να µην µπορεί να 
υπερασπιστεί πλέον δια των όπλων τους Χριστιανούς που βρίσκονταν υπό μουσουλμανική 
κυριαρχία. Στην πραγματικότητα απὀ το έτος 1204, µε την κατάληψη της Πόλης απὀ τους 
Σταυροφόρους και µετά δεν µπόρεσε να ξαναγίνει ποτέ αυτό που υπήρξε κάποτε ούτε Φυσικά 
να ξαναποκτήσει την παλιά της δύναμη και αίγλη αλλά απλώς Φυτοζωούσε ως ένα βασίλειο 
μεταξύ άλλων βασιλείων εξίσου ή περισσότερο ισχυρών απὀ αυτό. Αντιµετωπίζοντας μάλιστα 
την εχθρότητα της Δύσεως από την µία και των χριστιανών γειτόνων της που επιβουλεύονταν 
τα εδάφη της στην Χερσόνησο του Αίµου απὀ την άλλη, στάθηκε πλέον ανίκανη να 
υπερασπιστεί τον Χριστιανισμό έναντι των τούρκων μουσουλμάνων. Οι Σταυροφόροι οι ἴδιοι 
ήσαν εκείνοι που κατέστρεψαν την άµυνα του Χριστιανισμού στην Ανατολή και «επέτρεψαν» 
έτσι στους αλλόπιστους να διαβούν τα στενά του Βοσπόρου και να εισχωρήσουν στην καρδιά 
της Ευρώπης, φτάνοντας κάποτε έως τις πύλες της Βιέννης. Οι πραγματικοί μάρτυρες της Δ΄ 
Σταυροφορίας δεν ήσαν οι ιππότες που πολέμησαν στον Άγιο Τάφο ή στους πύργους της 





20 Χάλιδ-μπεν-ελ-Ουαλίδ υπήρξε τόσο τρομερός πολεμιστής, ώστε ο βυζαντινός χρονογράφος 
Θεοφάνης αναφέροντας τον γράφει: Ο Χάλεδος, ον λέγουσι µάχαιρα του Θεού. Η πανωλεθρία που 
υπέστησαν οι μουσουλμάνοι από τα αυτοκρατορικά στρατεύματα στους Μοθούς αφ ενός Κλόνισε το 
γόητρο του Μωάμεθ στις φυλές των Βεδουΐνων που κατοικούσαν στα σύνορα της Βυζαντινής 
Αυτοκρατορίας και αφ’ ετέρου σφράγισε ανεξίτηλα την ιστορική τους πορεία. Εκεί έπεσαν πολλοί από 
τους µαθητές του προφήτη και µέχρι σήµερα η συγκεκριμένη πεδιάδα θεωρείται τόπος μαρτυρίου και 
ιερού προσκυνήµατος για τους μουσουλμάνους ενώ οι εκεί πεσόντες ως απὀ τους πιο ένδοξους 
µάρτυρεςτου Ισλάμ. 

Άκρας, αλλά οι αθώοι Χριστιανοί της Χερσονήσου του Αίµου, της Μικράς Ασίας και της Μέσης 
και Εγγύς Ανατολής που αφέθηκαν ανυπεράσπιστοι στους διωγμούς, την υποδούλωση και την 
εξαφάνιση, γεγονότα που προκλήθηκαν απὀ το µίσος που γέννησαν οι πόλεμοι των 
Σταυροφόρων. Αι πάλαι ποτέ «Συριάζουσαι Αθήναι», η Συρία δηλαδή, εξαραβίσθηκε και 
µεταστράφηκε στον ισλαμισµό ενώ σήµερα δεν υπάρχει καμία απὀ τις επτά εκκλησίες στις 
οποίες απευθύνεται η Αποκάλυψη του Ιωάννου του Θεολόγου. 


Από την άλλη πρέπει να σημειώσουμε ότι η οικονομική κατάσταση κάποιων Χριστιανών που 
ζούσαν σε μουσουλμανικές περιοχές μολαταύτα καλυτέρευσε µε τον καιρό, χάρη στον 
εμπορικό και επιχειρηματικό τους πνεύμα και στην ιδιαίτερη εργατικότητα τους τόσο στην 
παραδοσιακή καλλιέργεια των αγρών όσο στις τἐχνες και στο εμπόριο. Έτσι οι Χριστιανοί 
πληρώνοντας τον φόρο που τους είχε επιβληθεί, μπόρεσαν να διατηρήσουν τη µητρική τους 
γλὠσσα καιτις αρχαίες θρησκευτικέςτους παραδόσεις. 


Μολονότι υπήρχαν κάποιες δυνατότητες οικονοµικής ανέλιξης και αυτοδυναμµίας κάποιων 
χριστιανών και στα πλαίσια της πρὠιμης τουρκικής κυριαρχίας, Φαίνεται πως η γενική 
κατάσταση των Χριστιανών δεν ήταν καθόλου αξιοζήλευτη. Έτσι, απὀ την εποχή ακόµα του 
Οµάρ Β΄, οι ορθόδοξοι χριστιανοί των εδαφών που εκείνος είχε καταλάβει, όντας ύποπτοι 
συχνά για σχέσεις και επαφές µε τους οµοθρήσκους τους της Βυζαντινής αυτοκρατορίας είχαν 
αναγκαστεί να τελούν υπό ιδιαίτερα περιοριστικές συνθήκες διαβίωσης. Για παράδειγµα ο αλ 
Μουταουακίλ έστειλε ένα διάταγμα μεταξύ των ετών 850 και 854, µε το οποίο επέβαλε στους 
Χριστιανούς και στους Εβραίους να βάζουν διακριτικά στα σπίτια τους, να µην υψώνουν τα 
µνήµατα πάνω από τη γη, να φέρουν ενδύματα πορτοκαλί χρώματος, να ράβουν κίτρινα 
διακριτικά μπαλώματα στο µπρος και το πίσω µέρος των ρούχων τους και να ιππεύουν µόνο 
μουλάρια και γαϊδούρια µε ξύλινα σαµάρια, προκειµένου να διακρίνονται απὀ τους 
Μουσουλμάνους. Πάνω απὀ τους χριστιανούς πλανιόταν επίσης και η κατηγορία ότι είχαν 
διαστρεβλώσει τα κείµενα της Αγίας Γραφής. (σούρα 2, στιχ., 70 και σούρα 5, στιχ., 16-18). 
Στηριζόµενος σε αυτά ο Φατιμίδης χαλίφης αλ-Χακίμ (991-1021) επιδείνωσε ακόµα 
περισσότερο την κατάσταση των ορθοδόξων χριστιανών µε σειρά διαταγµάτωντου. 


Σε πείσμα όλων αυτών των απαγορεύσεων Και των στερήσεων που είχαν κατά καιρούς 
επιβληθεί στους χριστιανούς απὀ την παλαιότερη πιο στυγνή μουσουλμανική νοµοθεσία, 
υπήρξαν και µερικές προσπάθειες εκ µέρους κάποιων Μουσουλμάνων να πλησιάσουν τους 
Χριστιανούς Και να µπουν σε έναν διάλογο μαζί τους. Μεταξύ αυτών των προσπαθειών 
μνημονεύουμµε το έργο του Α[ί-α|-ΤαβραΓί, “ΚΙΙαΡ αἰ-Ρἱη-α|-Ώανν|αμ”, γραμμένο τον ένατο αιώνα, 
και το έργο του αἰ|-Νααϊίπι, “Εἰηγίσϊ”, χρονολογούμενο από το έτος 988. Σε αυτά τα έργα δε λείπει 
ο απολογητικός τόνος. 


Αξιοσημµείώὠτο για την αυστηρότητα της τήρησης του ισλαμικού δόγµατος αυτήν την περίοδο 
είναι Και το γεγονός ότι ο Μουσουλμάνος µυστικιστής αἰ-Ηα[]α] διδάσκοντας ένα είδος 
πανθεϊσμού συνελήφθη, Φυλακίσθηκε και κατόπιν το έτος 922 σταυρώθηκε στην Βαγδάτη. 
Επανερχόµενοι στους βυζαντινούς συγγραφείς σημειώνουμε ότι ο Λαόνικος Χαλκοκονδύλης 
γνώρισε τον ισλαμισµό απὀ τις συζητήσεις που είχε µε διαφόρους μουσουλμάνους, ενώ ο 
Γεώργιος Τραπεζούντιος είχε πεισθεί ότιο Μωάμεθ Β΄’ επέπρωτο να κατακτήσει ολόκληρο τον 
κόσµο. Αλλά οι Βυζαντινοί ιστορικοί της περιόδου που προηγήθηκε της πτώσεως της 
Κωνσταντινουπόλεως ἐέλπιζαν να βρουν µπερισσότρη κατανόηση εκ µέρους των 
Μουσουλμάνων από όιτι εκ µέρους των Χριστιανών Καθολικών. 

Χαρακτηριστικό είναι το παράδειγµα της υποδοχής που επεφύλαξαν οι Βυζαντινοί στον 
σουλτάνο του Ικονίου. Η είσοδος του ισχυρού σουλτάνου στην Κωνσταντινούπολη άφησε µια 
έντονη εντύπωση στον πληθυσμό της Πόλης. Οι Τούρκοι ήταν ήδη εγκατεστημένοι πολλά 
χρόνια στο Ικόνιο, το οποίο ήταν απὀ τις πρώτες πόλεις που έπεσε στην κατοχή τους, και όλα 
αυτά τα χρόνια απειλούσαν τα νέα σύνορα της Αυτοκρατορίας ενώ οι Βυζαντινοί εκείνη την 
περίοδο είχαν αποδυθεί σε έναν πεισµατικό αγώνα εναντίον τους. Τελικά οι εκστρατείες του 
αυτοκράτορα Μανουήλ υποχρέωσαν τον Αρσλάν Β΄’ να ζητήσει το έτος 1211 ειρήνη. Λίγο µετά 
την σύναψη της ειρήνης ο σουλτάνος, απειλούµενος απὀ τους πολυπληθείς εχθρούς του και 
θέλοντας να κερδίσει οριστικἀ την εύνοια του αυτοκράτορα, επισκέφθηκε την 
Κωνσταντινούπολη συνοδευόμενος απὀ χίλιους καβαλάρηδες. Με την ευκαιρία της επίσκεψης 
ο αυτοκράτορας κινητοποίησε ὁόλον τον κρατικὀ μηχανισμό και τον υποδέχθηκε µε τα 
µεγαλοπρεπέστερα τελετουργικά και πρωτόκολλα της αυτοκρατορικής Αυλής. Οι 
ιστοριογράφοι της εποχής που ήσαν παρόντες στην μεγαλοπρεπή τελετή αναφέρουν 
εντυπωσιασμένοι ὀτιτο Βυζάντιο είχε αιώνες να δειτέτοια μεγαλοπρέπεια. 


Την ἴδια περίοδο υπήρξε και µια διπλωματική αλληλογραφία μεταξύ του αυτοκράτορα και του 
σουλτάνου απὀ την οποία αποπνέεται ένας αέρας «διαλόγου», μολονότι κάποιες φορές αυτό 
γίνεται απὀ θέση ισχύος. Έτσι στις εισαγωγές αυτών των επιστολών του Βυζαντινού 
αυτοκράτορας προς τον σουλτάνο του Ικονίου, οι οποίες γράφτηκαν στις αρχές της Ίης μ.Χ. 
χιλιετίας, απαριθμούνται οι πομπώδεις τίτλοι τόσο του Βυζαντινού αυτοκράτορα όσο και του 
σουλτάνου. Σε µια απὀ αυτές τις επιστολές ο βυζαντινός μονάρχης µέμφεται τον Χαρούν αλ 
Ρασίντ ότι εάν παραβιάσει τα σύνορα που είχαν κληρονομήσει απὀ τους παλαιότερους 
εισβάλλοντας στα εδάφη της αυτοκρατορίας ταυτόχρονα θα παραβιάζει κατάφορα και τις 
εντολές του προφήτη ο οποίος δίδαξε τους μουσουλμάνους να θεωρούν τους χριστιανούς «ως 
αδελφούς». Μια δεύτερη επιστολή που τιτλοφορείται «Πιτάκιον του Σουλτάνου του Κάρεος 
προς τον βασιλέα των Ρωμαίων» και είχε σταλεί μεταξύ των ετών 1425-1438 προς τον Ιωάννη 
τον 8ο τον Παλαιολόγο τον χαρακτηρίζει «αληθινόν Φφίλον των Μουσουλμάνων» και έχει έναν 
τόνο ήρεμο και τυπικό. Στην πραγματικότητα πρόκειται για µια απάντηση σε αιτήµατα του 
Αυτοκράτορα, προκειµένου να διευθετηθεί η κατάσταση των υποδούλων χριστιανών. Ο 
μαμελούκος σουλτάνος απὀ την πλευρά του δείχνει ενδιαφέρον για τις Φιλικές σχέσεις που 
επιδίωκαν οι Οθωμανοί µετο Βυζάντιο, Φοβούμενος µην απομονωθεί. 


Οι σχέσεις της Ορθόδοξης Εκκλησίας µε το Ισλάμ µετά την πτώση της Κωνσταντινούπολης 

Στις 29 Μαΐου του 1453 ο Μωάμεθ ο Β΄ µπήκε νικητής στην Βασιλεύουσα και ανέβηκε στον 
πάλαι ποτέ ἑνδοξο θρόνο του αυτοκράτορα Κωνσταντίνου του ΙΒ’ Παλαιολόγου, του 
αποκαλούμενου και Δραγάτση που έπεσε πολεμώντας στα τείχη της Πόλης. Μαζί µε τον 
τελευταίο αυτοκράτορα είχε καταρρεύσει και η ύστατη ελπίδα των Βυζαντινών να σώσουν την 
άλλοτε περήφανη και φημισμένη βασιλεύουσα. Μετά την τριήµερη λεηλασία και τις σφαγές 
του πληθυσμού ο σουλτάνος Μωάμεθ, ο οποίος δεν ήθελε να παραλάβει µόνο ερείπια, 
επενέβη µε πρόθεση να αποκαταστήσει κάποια µορφή τάξης στην Πόλη και να ξαναδώσει στην 
καθημερινή ζωή τους ὀποιους ρυθμούς θα μπορούσε πλέον να έχει. Ένα απὀ τα πρώτα του 
µελήματα προκειµένου να πείσει τους Χριστιανούς ότι δεν κινδύνευαν πλέον και ότι έπρεπε να 
υπακούσουν πρόθυμα την νέα τάξη που επέφερε η εξουσία του στην Πόλη ήταν να προβεί σε 
εκλογή και ενθρόνιση νέου Πατριάρχου µια Και ο θρόνος χήρευε κατά την πτώση της 
Κωνσταντινούπολης. Τον νέο πατριάρχη που θα αναγνώριζε την ούτως ή άλλως δεδομένη 
εξουσία του, τον βρήκε στο πρόσωπο του μοναχού και καθηγητού Γεωργίου Γενναδίου 
Σχολαρίου, διακηρυγµένου εχθρού του τραγικού αυτοκράτορα Κωνσταντίνου ΙΒ΄. Ο Σχολάριος 
µε την πτώση της Πόλης περιέργως βρέθηκε ασφαλής στην Ανδριανοὐπολή, στην αυλή ενός 

πασά ο οποίος τον εκτιμούσε ιδιαιτέρως. Με εντολή του σουλτάνου µετέβη στην 
Κωνσταντινούὐπολή και ανέβηκε στον πατριαρχικό θρόνο µετο όνοµα Γεννάδιος ο Β’. 


Παρά το ότι έχαιρε της ιδιαιτέρας εκτίµησης του Μωάμεθ, απὀ τον οποίον δέχθηκε τη ράβδο 
και την κρατική αναγνώριση, όµως η πατριαρχία του δεν διήρκεσε επί μακρόν. Η πτώση της 
Κωνσταντινούπολης στους «απίστους» είχε συγκλονίσει τρομερά τους επιβιώσαντες της 
καταστροφής Χριστιανούς και σίγουρα η δική του στάση έναντι του κατακτητή δεν ήταν αυτή 
που θα του έδινε την ιδιότητα του «Εθνάρχη» στα µάτιατους. 


Επί πατριαρχίας Γενναδίου Β᾽ η Μεγάλη Εκκλησία της Κωνσταντινούπολης καθόρισε την 
δογµατική της θέση έναντι του Ισλάμ. Συγκεκριµένα, µετά απὀ αίτηµα του σουλτάνου ο 
Οικουμενικός Πατριάρχης συνέγραψε µια πραγματεία µε τον τίτλο «Περί της µόνης οδού ήτις 
άγει εις την σωτηρίαν». Σε αυτήν ο Γεννάδιος Β΄ ισχυρίζεται ότι υπάρχουν τρεις μεγάλοι 
θρησκευτικοί «νόμοι»: ο φυσικός νόμος, ογραπτός νόμος των δώδεκα εντολὠν του Μωυσή και 
ο «Νόμος του Ευαγγελίου». Ο Χριστιανισμός ή ο «Νόμος του Ευαγγελίου», υπήρξε ο καρπός ή 
το πρωταρχικό αποτέλεσµα της Παλαιάς Διαθήκης και της αρχαίας σοφίας. Ο χριστιανικός 
νόμος είναι τέλειος. Κανένας άλλος «νόμος» ο οποίος ήρθε µετά απὀ αυτόν ή τον αντιµάχεται 
δεν µπορεί να θεωρηθεί θεϊκός. Ο σουλτάνος φάνηκε δυσαρεστημένος από την πραγματεία 
του Γενναδίου Β΄’ και του ζήτησε να γράψει µια άλλη πιο σαφή. Τότε ο Γεννάδιος συνέγραψε 
µια «Οµολογία Πίστεως» η οποία φέρει το ὀνομά του. Ο ίδιος ο πατριάρχης Γεννάδιος ακόµα 
και µετά την τρίτη απομάκρυνσή του από τον οικουµενικό θρὀνο δεν εγκατέλειψε τις 
προσπάθειές του για την προσέγγιση µε το Ισλάμ και συνέχισε έναν ιδιότυπο διάλογο µε δύο 
τούρκους πασάδες στην πόλη των Σερρών σχετικά µετη θεότητα του Σωτήρος Χριστού. 


Όλες οι προσπάθειες τόσο του πατριάρχου Γενναδίου Β΄ ὀσο καιτων συγχρόνων του θεολόγων 
να πείσουν τους μουσουλμάνους ότι η Ορθόδοξη χριστιανική πίστη ήταν ανώτερη από τα άλλα 
χριστιανικά δόγµατα αλλά και απὀ αυτό το Ισλάμ δεν καρποφόρησαν. Ωστόσο, παραχωρήθηκε 
στο Οικουμενικό πατριαρχείο Κωνσταντινουπόλεως το προνόμιο να διατηρήσει στενές σχέσεις 
τόσο µετα υπόλοιπα πατριαρχεία της Ανατολής που τελούσαν υπό μουσουλμανική κατοχή όσο 
και µε το Κίεβο και µετέπειτα µε το πατριαρχείο της Μόσχας. Έτσι μπόρεσε όλους αυτούς τους 
αιώνες µέσα απὀ µια περιπετειώδη πορεία να διατηρήσει την πρωτοκαθεδρία του μεταξύ των 
κατά τόπους ορθοδόξων εκκλησιών. 


Η μουσουλμανική κατοχή της Α. Ευρώπης, µέσα από τους περιορισμούς και τις απαγορεύσεις 
που επέβαλε στον Χριστιανισμό, είχε ωστόσο και µια θετική επίδραση, η οποία συνίστατο στην 
«αναγέννηση» -μέσω λουτρών αίµατος πολλές Φορές- της χριστιανικής πίστης. Οι χλιαροί, 
ευκαιριακοί Και οπορτουνιστές εγκατέλειψαν γρήγορα την εκκλησία, ασπαζόµενοι τα δόγματα 
των νέων κρατικών κυριάρχων. Έτσι µέσα απὀ την ιδιότυπη αυτή κάθαρση αναβίωσε ο 
χριστιανικός μυστικισµός, και ο δρόμος αυτός της άµεσης µέθεξης µε τις άκτιστες θείες 
ενέργειες, µε το θεϊκό Φως, απέδωσε στην Εκκλησία χορείες νεομαρτύρων που δε δίστασαν να 
οµολογήσουν την πίστη τους και να πεθάνουν για αυτήν. 


Μια άλλη παράμετρος της μουσουλμανικής κατοχής είναι ότι στέρησε απὀ την ορθόδοξη 
εκκλησία για µια µακρά σειρά αιώνων τη δυνατότητα ιεραποστολής σε χώρες της Αφρικής και 
κυρίως της Ασίας όπου δεν είχαν γνωρίσει τον χριστιανισμό. Αποτέλεσμα αυτού ήταν η 
Ορθοδοξία να έρθει σε ελάχιστες µόνο περιπτώσεις σε επαφή και αλληλογνωριμία µε τα 
μεγάλα θρησκεύµατα της Ασίας και της Άπω Ανατολής. Ιεραποστολές στα εδάφη που 
ανθούσαν τα ανατολικά θρησκεύµατα ανέλαβε κατά κύριο λόγο απὀ τον 149 αιώνα και µετά η 

ορθόδοξη ρωσική εκκλησία και µερικές Φορές είχε την τύχη να προσελκύσει στον χριστιανισμό 
ένα µεγάλο αριθµό µη χριστιανών ασιατών. 


Βέβαια, η παρουσία άλλων πίστεων και θρησκειών στο εγγύς περιβάλλον της απασχόλησε την 
ορθόδοξη εκκλησία μέχρι τις ηµέρες µας. Έτσι µετά την αποδυνάµωση της οθωμανικής 
αυτοκρατορίας αλλά κυρίως µετά την κατάργηση του Χαλιφάτου στην Τουρκία στις 29 
Οκτωβρίου του 1923, η ορθόδοξη εκκλησία προσπάθησε να έρθει σε επαφές µε τους 
μουσουλμάνους. Σε επαφές προσπάθησε να έρθει Φυσικά και µε τους Εβραίους. Όμως, ο 
διαθρησκειακός διάλογος απαιτεί κοινή συναίνεση και εμπιστοσύνη από τις δύο πλευρές, η 
οποία χρειάζεται πολύ χρόνο για να οικοδομηθεί. Μολονότι ήδη ο Ιουδαϊσμός και το Ισλάμ 
βρίσκονται σε διαθρησκειακό διάλογο µε τον Χριστιανισμό εν γένει και µε την Ορθοδοξία 
ειδικότερα, ὠστόσο δεν υπάρχει η ίδια πρόοδος όσον αφορά τον Ινδουϊσμό, τον Βουδισμό και 
άλλα ανατολικά θρησκεύµατα, τα οποία παραμένουν σε απόσταση μολονότι η παρουσία τους 
στην Δύση γίνεται όλο και πιο ἐκδηλη και παρά το γεγονός ότι απὀ πολύ νωρίς, σχετικά, 
εμφανίστηκε στη βυζαντινή θεολογική παράδοση κάποια στιγµή εκχριστιανισµένη και η ζωή 
του Βούδα σε ένα έργο µε τον τίτλο «Βαρλαάμ και Ιωάσαφ»᾽(3). 

Η ορθόδοξη χριστιανική Εκκλησία λόγω γεωγραφικής τοποθέτησης είναι µεν η πιο κοντινή, από 
τα χριστιανικά δόγµατα, µε το Ισλάμ όµως η εγγύτητα αυτή δεν περιορίζεται µόνο σε 
γεωγραφικά πλαίσια, αλλά εγγίζει και τον χώρο του πνευματικού. Σίγουρα το Ισλάμ µπορεί 
εὐκολα να προσεγγιστεί κυρίως µέσα απότην γλὠσσα των μυστικών πατέρων. 

